tomron87/hebrew-wikipedia-sentences-corpus huggingface dataset:
בשעות היום ניתן להבחין בבוהק המבנה ממרחק רב ועל כן ציפוי הגיר ממלא את תפקידו כיאות.
הפירמידה הצפונית (ידועה גם כ"פירמידה האדומה"), אשר נבנתה גם היא על ידי הפרעה סנפרו, הייתה למעשה הפירמידה בעלת הפאות החלקות המוצלחת הראשונה בעולם.
על אף היותה אלמונית יחסית זוהי הפירמידה השלישית בגודלה בכל מצרים.
באתר בדחשור נמצאת גם הפירמידה "השחורה" של הפרעה אמנמחת השלישי.
באתר זה נמצאות הפירמידות של אמנמחת הראשון ובנו – סנוסרת הראשון, האחרונה מוקפת בהריסותיהן של לא פחות מ-10 פירמידות משניות.
האתר, שנמצא ליד נווה המדבר פיום, באמצע הדרך בין דחשור למיידום, כ-100 קילומטרים מדרום לקהיר, נחשב כיום לאתר הקבורה של העיר האבודה איטיטאווי, עיר שמקום המצאה עדיין לא נחשף בידי החוקרים ואשר שימשה כבירת מצרים בתקופת השושלת השתים עשרה
הפירמידה במיידום היא אחת משלוש הפירמידות שנבנו בתקופת שלטונו של הפרעה סנפרו, ונהוג להניח כי בנייתה החלה בתקופת אביו של סנפרו, חוני.
יש הטוענים כי היה זה ניסיון ראשון (אם כי לא מוצלח במיוחד) לבניית פירמידה בעלת פאות חלקות.
הפירמידה במיידום סבלה משחיקה חמורה וכיום נשארה על תילה רק ליבת האבן התלולה של החלק הפנימי של הקבר, אשר נדמית כמגדל מוזר – מראה ייחודי בנוף המצרי.
הגבעה עליה מתנוסס מגדל הליבה אינה טבעית והיא מורכבת למעשה משרידי הקירות החיצוניים של הפירמידה שהתמוטטו ככל שחלף הזמן.
למעשה, אחת הפאות של הפירמידה התמוטטה כבר בסביבות שנת 2,600 לפנה"ס – עוד לפני שהושלמה הבניה.
על מנת לשוות לה מראה חלק ואחיד, נמנעו בוני הפירמידה מלהתקין בה תמוכות למעטפת החיצונית, דבר שאפשר את ההתמוטטות הקלה של קירותיה.
ציפוי הפירמידה באבן גיר רק הכביד על המעטפת העדינה והגביר את שחיקתה.
כישלון בניית הפירמידה במיידום נלמד ונחקר על ידי המצרים הקדמונים והלקחים שהופקו ממנו ייושמו כבר במפעלי הבניה הבאים אשר יצאו אל הפועל.
יש הטוענים כי קריסת קירותיה החיצוניים של הפירמידה התרחשה בעת בנייתה של הפירמידה הנטויה בדחשור, ושבעקבות כך, שונתה שיטת הבניה של הפירמידה תוך כדי בנייתה, וזוויות הקירות הוקהו במעט, דבר ששיווה לה את מראה הנטוי.
אמנמחת השלישי היה השליט רב הכוח האחרון השושלת השתים עשרה, והפירמידה שאותה בנה בחווארה, ליד פיום, היא למעשה הפירמידה השנייה שלו, לאחר הפירמידה השחורה בדחשור.
הפירמידה בחווארה נחשבת כיום כמקום קבורתו הסופי של מלך זה.
כמו רוב הפירמידות מתקופת הממלכה התיכונה, גם פירמידה זו נבנתה רובה מלבני בוץ אשר צופו באבן גיר לבנה.
מרבית הלבנים ששימשו בבניית הפירמידה נבזזו עם הזמן ושימשו חומרי בניין לבניינים נוספים באזור, מה שמשווה לפירמידה של חווארה בימינו צורה של ערמת עפר דמוית פירמידה.
מקדש המוות העצום שעמד במקור ממול הפירמידה של חווארה, נחשב כבסיס למיתוס הלבירינת שהיה נפוץ בפולקלור של עמים רבים באזור המזרח התיכון.
הפירמידה של סנוסרת השני (השושלת השתים עשרה) באל לַחוּן היא הפירמידה הדרומית ביותר במצרים.
בוניה הפחיתו את המאמץ המושקע בבניית מבנה שכזה על ידי כך שהקימו אותה על גבעת גיר בגובה 12 מטרים ששימשה כבסיס לפירמידה.
הפלאטרס (The Platters; בתרגום חופשי: התקליטים) היה הרכב קולי אמריקאי שפעל בתקופת הרוקנ'רול, הגוספל והרית'ם אנד בלוז.
ההרכב הוקם בשנת 1952 על ידי המנהל באק ראם והטנור טוני ויליאמס.
ההרכב הראשון כלל את קורנל גאנטר, הרב ריד, אלכס הודג', ג'ו ג'פרסון ודייוויד לינץ'.
אחרי שנה פוטרו ג'פרסון, הודג' וגאנטר והוחלפו על ידי פול רובי והקול הנשי הראשון בלהקה, זולה טיילור.
ב-1955 הוציא ההרכב את הסינגל Only You, שהיה להצלחה גדולה והגיע למקום הראשון במצעד ה-R&B האמריקני.
באותה שנה הוציא ההרכב את השיר The Great Pretender, שהגיע למקום הראשון גם במצעד המוזיקה של ארצות הברית.
עד 1960, כאשר ויליאמס עזב, הוציאה הלהקה עשרות להיטים, בהם My Prayer, שניצב במקום הראשון במצעד ה-R&B ובמצעד הכללי, ו-Twilight Time, שנחשב לשיר הטוב ביותר של הלהקה, יחד עם Smoke Gets in Your Eyes.
בשנות ה-60 התבסס ההרכב בעיקר על קולו של הסולן סוני טרנר.
להיטי הרכב אמנם נכנסו למצעדים, אך מיעטו להיכנס לעשירייה הראשונה.
מאז עזיבתו של ויליאמס, עבר ההרכב שינויים רבים, והחבר היחיד שנשאר לאורך כל הדרך הוא הרב ריד.
כיום ההרכב ממשיך להופיע, אך האלבום המקורי האחרון שהוציאו היה בשנת 1978 והוקלט באולפני אבי רוד.
הפלטראס הוכנס להיכל התהילה של הרוק אנד רול ב-1990 והיה מהראשונים שהוכנסו להיכל התהילה של הלהקות (Vocal Group Hall of Fame), ב-1998.
הפיתגוריון בסאמוס הוא שמם של שרידי בירתו העתיקה של האי סאמוס, אשר שכנה לחופיו של מפרץ טבעי קטן בדרומו של האי בים האגאי ביוון.
העיר שקמה על חצי אי מוגן על ידי הר קאסטרו מצפונה, הגיעה לשיאה בתחילת התקופה הקלאסית ביוון העתיקה, במאה ה-6 לפנה"ס.
בשנת 1992 הוכרזו חורבות פיתגוריון, יחד עם מקדש ההריון שנמצא כ-6 ק"מ מערבית לה כאתר מורשת עולמית.
האי סאמוס, המרוחק 2 ק"מ בלבד מחופי אסיה הקטנה, היה מיושב כבר באלף ה-4 או ה-3 לפנה"ס, אך יישוב של ממש החל במקום במאה ה-16 לפנה"ס עם הגעתם של תושבים מכרתים.
גל נוסף של מתיישבים הגיע לאי במאה ה-11 לפנה"ס מאזור אפידאורוס ביוון, ובמאה ה-6 לפנה"ס כבר נחשבה פיתגוריון למרכז ימי חשוב במזרחו של הים האגאי, ועמדה בקשרי ספנות הן עם אסיה הקטנה והן עם יוון.
היישוב בסאמוס היה חזק דיו כדי להקים קולוניות באסיה הקטנה ממזרח, בתראקיה מצפון, ואפילו בחלקו המערבי של הים התיכון, והגיע בתקופה זו לשיא כוחו ותפארתו.
בסוף המאה ה-6 לפנה"ס כבשו פרסים את האי וכוחו הפוליטי ירד, אך הוא המשיך והיה למרכז מסחרי בתקופה ההלנסיטית והרומית.
במאה ה-3 פלשו שבטים גרמאניים לאי, ולאחר מכן שוב לא הצליח היישוב להשתקם באופן מלא.
האי נשלט על ידי האימפריה הביזנטית, ונציה והאימפריה העות'מאנית עד שהפך לחלק מממלכת יוון ב-1910. כיום שוכן במקום כפר קטן ובו כ-1,400 תושבים.
הכפר נודע בעבר בשם טיגארי, אך שמו שונה ב-1955 והוא קרוי עתה על שמו של פיתגורס מסאמוס, המתמטיקאי והפילוסוף הידוע בן המאה ה-6 לפנה"ס.
חפירות במקום חשפו את ביצורי העיר, מערכת הביוב, בנייני הציבור, המקדשים, האגורה, האצטדיון, המרחצאות הרומים ואת בתי מגורים מהתקופה ההלניסטית והרומית.
הביצורים סביב העיר, באורך כולל של 6.5 ק"מ, הוקמו בתקופה הקלאסית, ונוספו להם תוספות שונות בתקופה ההלניסטית.
בחומה נקבעו 35 מגדלי שמירה והיא מטפסת ומגיעה עד לפסגתו של הר קאסטרו.
הממצא הידוע ביותר בפיתגוריון הוא מנהרת אפפליניון שנחצבה בצלעו של הר קאסטרו ואשר סיפקה את צריכת המים של העיר.
המנהרה נחצבה על ידי אפפלינוס ממגארה במאה ה-6 לפנה"ס, והושלמה בשנת 524 לפנה"ס, לאחר 15 שנות עבודה.
המנהרה אוזכרה על ידי הרודוטוס (היסטוריה ג' 60) כאחד משלושת פלאי התקופה, וייתכן שללא אזכור זה לא הייתה מתגלה.
המנהרה שימשה להובלת מים במשך כאלף שנים והתגלתה בשנים 1882-1884. כיום היא פתוחה בחלקה למבקרים.
רוחבה של המנהרה מגיע עד כדי 2 מטרים לכל היותר, אורכה עומד על 1,036 מטר, והיא נחשבה למנהרה הארוכה בזמנה.
היא הובילה את מימיו של נחל אגיאדס מצידו השני של ההר אל העיר, והייתה חבויה כדי לא לאפשר לאויב אפשרי לנתק את העיר ממקורות המים שלה.
עם סיום חציבתה היו שתי קבוצות הכורים אשר חפרו בהר מרוחקות מרחק סנטימטרים בודדים זו מזו.
כדי להימנע מטעויות שיגרמו לכך ששתי קבוצות הכורים לא יפגשו, נקט אפפלינוס בשני צעדים.
במישור האנכי הוא הגביה את תקרתה של המנהרה הצפונית והנמיך את רצפתה של המנהרה הדרומית.
בפועל היה אמצעי זהירות זה מיותר שכן החישובים היו מדויקים.
במישור האופקי שינה אפפלינוס את כיוון החפירה של שתי הקבוצות - האחת לימין והאחרת לשמאל, וכך הבטיח את מפגשן.
הפירנאים האטלנטיים (צרפתית: Pyrénées-Atlantiques) הוא מחוז צרפתי השוכן בקצה הדרום-מערבי של צרפת המטרופוליטנית, בחבל אקיטן החדשה.
המחוז גובל במחוזות לאנד, ז'ר והפירנאים העליונים, כמו גם בספרד.
במערב יש לו חוף קצר במפרץ ביסקאיה של האוקיינוס האטלנטי.
רכס הפירנאים חוצה את המחוז ממזרח למערב.
עיר בירתו (Préfecture) היא העיר פו.
מחוז הפירנאים האטלנטיים מצטיין בהפרשי גבהים של קרוב ל-3,000 מטרים בין הנקודות הנמוכות ביותר ואלו הנישאות ביותר, והוא מתאפיין באזורים אקלימיים שונים זה מזה.
הטמפרטורה צונחת בהדרגה מהמישורים ועד לפסגות, שם יכול לרדת שלג ממושך.
הטמפרטורה הנורמלית, עם זאת, היא זו השוררת במישורים, והיא מתונה למדי.
המחוז נקרא "מחוז הפירנאים התחתיים" כאשר נוצרו מחוזות צרפת במהפכה הצרפתית במרץ 1790, כשהוא מהווה איחוד של פרובינציית ביארן ההיסטורית, שלוש פרובינציות בסקיות, האדמות הגסקוניות של באיון ובידאש ומספר אדמות-כנסייה בשוליים.
באוקטובר 1969 קיבל המחוז את שמו הנוכחי.
ב-2016, במסגרת רפורמה מנהלית של צרפת המטרופוליטנית שצמצמה את מספר חבלי המדינה, נכלל מחוז הפירנאים האטלנטיים בחבל אקיטן החדשה.
הפלגת בכורה היא הפעם הראשונה בה ספינה חדשה מפליגה.
לפני הפלגת הבכורה עוברת הספינה בדיקות מקיפות על מנת להבטיח את שלום הנוסעים.
הפלגות אלו לרוב יקרות יותר.
אוניות שטבעו בהפלגת הבכורה שלהן
ב-10 באוגוסט 1628 טבעה ספינת המלחמה השוודית ואסה.
ב-15 באפריל 1912 טבעה אוניית הנוסעים טיטניק כאשר התנגשה בקרחון.
ב-4 ביוני 1628 נטרפה האונייה בטאוויה.
איסור הפלגה בשבת הוא איסור מדרבנן לצאת בימי רביעי, חמישי ושישי להפלגה אשר תימשך בשבת.
האיסור הוא רק בהפלגה לצורכי רשות, כמו טיול, וחל גם כאשר המלחים הם גויים.
איסורי שבת, בין דאורייתא ובין דרבנן, חלים ביום השבת בלבד, ולפיכך, מותר לכאורה לצאת ביום שישי לדרך בה יצטרך האדם לחלל שבת באונס.
אלא שהדין אוסר על יהודי להיכנס מלכתחילה למצב בו יצטרך לחלל שבת.
על כן, קבעו חכמים שכבר מיום רביעי צריך היהודי לתכנן מעשיו כך שלא יבוא לידי חילול שבת בשבת הקרובה.
לכן, אסור לצאת להפלגה בימי רביעי, חמישי ושישי לצורכי רשות, כטיול.
יש חשש שמא ייווצר מצב של פיקוח נפש, ויצטרך היהודי לבצע מלאכות האסורות מדאורייתא כדי לסייע בהשטת הספינה.
אם מחצית מן הנוסעים בספינה הם יהודים, נמצא שבשבילם עובדים המלחים הגויים בשבת, ומדרבנן אסור ליהודי ליהנות ממלאכת גוי בשבת.
אם תשוט הספינה במים רדודים, במקום שאין 10 טפחים בין הספינה לקרקעית הים, עוברים בהפלגה על איסור יציאה מתחום שבת.
רבים מהנוסעים בספינה סובלים בימי ההפלגה הראשונים ממחלת ים, ונמצאו מבטלים מצוות עונג שבת.
כדי שיהיה מותר לטלטל חפצים בכל האנייה צריך לעשות עירוב חצרות בין היהודים בפת, וקודם לכן גם לשכור מבעל הספינה הנכרי את רשותו, דבר שבפועל לא מבוצע.
בשבת עצמה אסור לעולם לצאת להפלגה (אפילו לדבר מצווה), מפני גזירה שגזרו חכמים שמא יבוא האדם לתקן לעצמו כלי שיט בשבת.
במצב בו אין חשש לכל ארבעת הטעמים דלעיל, כגון שמלחי הספינה ורוב נוסעיה גויים, וההפלגה נעשית במים עמוקים (מעל עשרה טפחים), ומסתבר שבגלל גודלה של הספינה לא יחלו הנוסעים במחלת ים ויוכלו לקיים מצוות עונג שבת, יש שהתירו לצאת להפלגה בשלושה הימים הסמוכים לשבת, אף שתימשך אף בשבת עצמה.
אולם אחרים חלקו וסברו שבכל אופן ניתן להתיר זאת רק לצורך מצווה.
בשלשת ימי השבוע הראשונים מותר לכתחילה לצאת להפלגה, אף כשיש חשש לטעמים האמורים לעיל, וגם שלא לצורך מצווה, אף אם ידוע שבוודאות תמשיך ההפלגה גם ביום השבת, מפני שבימים אלה אין צריך האדם להגביל מעשיו מחשש שמא יגרום לו חילול שבת או ביטול מצוות עונג שבת.
בספינות המודרניות בימינו, בהם כל המערכות חשמליות, כולל מערכות המים, הדלתות, מצלמות אבטחה וכדומה, יש שכתבו שאין אפשרות להימנע מחילול שבת באופן אקטיבי, ועל כן אין היתר אפילו לשהות על ספינה, ובמיוחד הדבר אמור בספינות נופש.
עם זאת, בספינות רבות מתחשבים בשומרי השבת, ונמצאים פתרונות הלכתיים חלקיים לשמירת שבת כהלכתה.
אם ההפלגה היא לצורך מצווה, כדוגמת הכנסת כלה או פדיון שבויים, מותר לצאת להפלגה אפילו בערב שבת.
יש מן הפוסקים הסוברים שגם במצב כזה צריך להתנות היהודי עם בעל הספינה הגוי שהספינה תעגון בשבת, ואם בעל הספינה לא יסכים, אסור ליהודי להפליג.
אך לדעת רב הפוסקים, גם אם בעל הספינה יסרב, מותר להפליג עמו לצורך המצווה.
הפיתוי האחרון של ישו (במקור: The Last Temptation of Christ) הוא סרט קולנוע אמריקני בבימוי מרטין סקורסזה מ-1988. התסריט עובד על בסיס הרומן באותו השם מ-1955, מאת ניקוס קאזאנצאקיס, שהציג את ישו כנאבק בפיתויים ובפחדים שונים וחי את חייו באופן שונה מהמתואר ב.
הספר תורגם גם לעברית ויצא לאור בהוצאת כתר.
סקורסזה היה מועמד לפרס אוסקר על הבימוי, וברברה הרשי (בתפקיד מרים המגדלית) הייתה מועמדת לפרס גלובוס הזהב לשחקנית המשנה הטובה ביותר.
ישו הוא נגר גלילי בימי השלטון הרומי ביהודה.
הוא רדוף בידי תחושת שליחות וחזיונות אלוהיים, מהם הוא מנסה להימלט, ונוטה לחולמנות ולמלמולים חסרי-פשר.
ישו מתפרנס מהכנת הקורות עליהן נצלבים מורדים קנאים, והיהודים בסביבתו מתעבים אותו בשל כך.
ידידו לשעבר, הקנאי יהודה איש קריות, נשלח להתנקש בו, אך מנסה לגייסו למאבק תחת זאת.
ישו שנוא גם על ידי מרים המגדלית, חברת ילדות שהפכה לפרוצה בעקבות קשר לא-ברור שהיה ביניהם בעבר, שהוא אחוז חרטה לגביו.
לאחר שהוא מציל את מרים מהמון זועם המבקש לסקלה בעוון זנות וחילול שבת, ישו מתחיל להטיף לעם, גם אם בהיסוס רב.
הוא מגלה שלמילותיו יש כח, לאחר שהמאזינים מפרשים את הדרשה על ההר כקריאה לטבוח בעשירים.
הוא מגייס תלמידים, ביניהם יהודה, ונטבל על ידי יוחנן המטביל.
ישו יוצא למדבר להתבודד עם האיסיים, ושם השטן מנסה לפתותו.
לאחר שהוא שב מן המדבר הוא מבצע מספר ניסים, מתעודד, צובר ביטחון עצמי ומשתכנע יותר ויותר שהוא אכן המשיח, כפי שרבים סביבו כבר מאמינים.
מרים מבית עניה ומרתא, שאצלן הוא מתארח, מציגות בפניו חזון ביתי ומיושב יותר ישו ותלמידיו צועדים אל ירושלים, שם הם מעוררים מהומה ומטיפים על יום הדין הקרב ובא.
ישו מוכה החזיונות וההיסוסים מפרש דימום מידיו כאות לכך שעליו למות על הצלב, ומשכנע את יהודה איש קריות להסגירו לרומאים בכוונת מכוון, למרות שהאחרון מתקשה לקבל זאת.
ישו נעצר ונחקר על ידי פונטיוס פילטוס, המתקשה להבין מהן כוונותיו, ומחליט להוציאו להורג.
ישו מוקע על הצלב, אך מלאכית-ילדה מחלצת אותו ומרפאה את פצעיו, באמרה שאלוהים רצה את קרבנו ושעתה הוא חופשי.
ישו המאושר מתחתן עם מרים המגדלית ומקים משפחה, וחי חיים רגילים.
לא הכל כשורה: הוא נתקל בפאולוס, המספר אודות מותו על הצלב ותחייתו של ישו המשיח, וגוער בו על כך שפאולוס מתיימר לספר את שאירע לו עצמו; פאולוס אומר שאיש לא יאמין לו ושהוא שמח שנפגשו, שכן עתה יוכל לשכוח מן האדם האמיתי ולהתמקד במשיח האלוהי.
כעבור שנים רבות, בעת שהרומאים מדכאים את המרד הגדול, ישו גוסס על ערש דווי, ושליחיו-לשעבר באים לחזות במותו.
יהודה איש קריות זועם על כך שהפנה עורף לייעודו כמושיע, וישו מוחה ומצביע על המלאכית העומדת בפינה.
יהודה מתבונן בה ומגלה לו שהיא איננה אלא השטן, שניסה לפתותו בעבר.
ישו המדמם והחלוש מתפלל לאלוהים ואומר שברצונו להיות לקרבן בעד האנושות, כפי שנועד להיות.
הוא מוצא את עצמו שוב ממוסמר אל הצלב ארבעים שנה קודם.
ישו צורח בשמחה "כֻּלָּה!" וראשו נשמט.
הארווי קייטל – יהודה איש קריות
ברברה הרשי – מרים המגדלית
הארי דין סטנטון – פאולוס
דייוויד בואי – פונטיוס פילטוס
ליאו מרקס – השטן (קול)
מרטין סקורסזה רצה ליצור גרסה קולנועית של חייו של ישו מאז ילדותו.
בזמן שהוא ביים את ברברה הרשי בסרט "כנופיית ברטה" (Boxcar Bertha) משנת 1972, היא נתנה לו עותק של הרומן בעל אותו השם מאת ניקוס קאזאנצאקיס.
סקורסזה רכש את הזכויות להפקת סרט על פי הספר בסוף שנות ה-70, וביקש מפול שרדר לעבד אותו לתסריט לסרט.
הפקת "הפיתוי האחרון של ישו" הייתה אמורה להתחיל במקור ב-1983, עבור חברת סרטי פרמאונט, בתקציב של כ-14 מיליון דולר.
צוות השחקנים המקורי כלל את איידן קווין בתור ישו, סטינג בתור פונטיוס פילאטוס וריי דייוויס בתור יהודה איש קריות הסרט היה אמור להיות מצולם בישראל ובינואר 1983 הגיע סקורסזה לירושלים, והתחיל בהכנות לצילומים, בסיוע המפיק ארנון מילצ'ן.
אולם הנהלת סרטי פרמאונט החלה לשקול מחדש את ההפקה בעקבות עליית תקציב הסרט ומכתבי מחאה שהחלו להתקבל מקבוצות דתיות.
לבסוף בוטלה הפקת הסרט בדצמבר 1983.
בשנת 1986, סרטי יוניברסל החלו להתעניין בפרויקט.
סקורסזה הציע לצלם את הסרט תוך 58 ימים תמורת 7 מיליון דולר, ויוניברסל בסופו של דבר העניקה אור ירוק להפקה, שכן סקורסזה הסכים גם לביים סרט מיינסטרים עבור החברה בעתיד.
המבקר והתסריטאי ג'יי קוקס עבד עם סקורסזה כדי לשנות את התסריט של שרדר.
איידן קווין ויתר על התפקיד של ישו, וסקורסזה ליהק את וילם דפו לתפקיד.
סטינג גם ויתר על התפקיד של פילאטוס, כשהתפקיד ניתן במקומו לדייוויד בואי.
הצילומים העיקריים החלו באוקטובר 1987 במרוקו, בתנאים ולוח זמנים קצר.
והיה צורך לאלתר ולעבד סצנות על הסט עם מעט התלבטויות, מה שהוביל את סקורסזה לפתח אסתטיקה מינימליסטית לסרט.
הצגתו של ישו כמתחבט, חלוש ונוטה לתאוות עוררה מחאה נרחבת בחוגים נוצריים ברחבי תבל, והפכה את "הפיתוי האחרון" לאחד הסרטים השנויים במחלוקת והמותקפים ביותר בהיסטוריה.
כבר ב-1983, כשסרטי פרמאונט הודיעה על כוונתה לעבד את ספרו של קאזאנצאקיס (שהצגתו הלא-אורתודוקסית את חיי ישו ב"פיתוי" ובכתבים אחרים הביאה לכך שהכנסייה היוונית סירבה להעניק לו קבורה דתית), מנהיגים נוצריים הביעו מורת רוח.
ב-1987 נטשה פרמאונט את המיזם, ואולפני יוניברסל נטלו אותו על עצמם.
סקורסזה ניסה להרגיע את הקהל הנוצרי וטען שהסרט יחזק את אמונתם, והאולפן אף שכר את היועץ האוונגליסטי טים פנלנד, שהיה בעל קשרים טובים בחוגים הפרוטסטנטיים הפונדמנטליסטיים, כדי למתן את ההתנגדות הדתית הצפויה.
פנלנד לא עמד בלחץ, שכלל אלפי שיחות טלפון יומיות ומיליוני מכתבים נזעמים, והתפטר.
ג'רי פולוול וכמרים בכירים אחרים תיארו את הסרט המתוכנן ככפירה באלוהיותו של ישו, והכנסייה הקתולית בארצות הברית קראה לעשרות מיליוני חבריה להחרים את הסרט לכשיצא.
הפעיל הנוצרי ביל ברייט אף ניסה לגייס הון כדי לרכוש את כל הזכויות מיוניברסל ולהשמיד את כל העותקים.
תנופת המחאה נגד "הפיתוי האחרון" הוכתמה ונחלשה, לאחר שהכומר הבפטיסטי הפונדמנטליסטי רוברט היימרס העיר הערות אנטישמיות על "מפיקים יהודים הפוגעים בדתנו" ועל "כסף יהודי" בעת הפגנה סמוך לביתו של בעלי יוניברסל, לואיס וסרמן; הקישור בין ההתנגדות לימין הדתי הקיצוני, לאנטישמיות ולדמויות תמהוניות כמו היימרס (שהוצגו בהבלטה בתקשורת) פגע בתדמיתה.
גם היציאה לאקרנים של הסרט לוותה בהפגנות ענק, במעשי ונדליזם באולמות קולנוע ובאיומים.
במחוז אסקמביה בפלורידה, השלטון המקומי אסר את ההקרנה והטיל עונש של שישים ימי מאסר או קנס של 500 דולר על כל מי שיפר את הצו, אך ההוראה בוטלה מיד על ידי בית-המשפט.
הלחץ הכלכלי של הקהל הנוצרי הפיק תוצאות טובות יותר: כמה רשתות ארציות סירבו להפיץ את הסרט מחשש לחרם, ובמספר ערים גדולות בדרום ארצות הברית, שיקול מסחרי דומה הביא לכך ש"הפיתוי" לא הוצג על ידי שום בית-קולנוע.
בבריטניה, עיתון הימין ה"דיילי מייל" נרתם למסע נגד הסרט, ואגודות ציבוריות שמרניות הגישו מחאה חריפה לצנזורה.
זו אף שקלה להפעיל את חוק הכפירה הישן נגד סרטו של סקורסזה, שהוצג בהקרנה מיוחדת לעשרים ושמונה אנשי דת בריטיים שקבעו פה אחד ש"איננו טמא", ובעקבות כך הותר להקרנה באוגוסט 1988, אך הוגבל לבני 18 ומעלה.
בצרפת הגיעה האלימות לשיא, כשבית-קולנוע בפריז הוצת על ידי קתולים ושלושה-עשר איש נפצעו בדליקה, בהם אחד קשה.
השלכת פצצות סירחון והצתות אירעו גם בערים צרפתיות נוספות, מה שהרחיק את הקהל מהאולמות.
באיטליה, סקורסזה נתבע בבית-משפט באשמת חילול הקודש אך זוכה.
בדרום אמריקה הקתולית, תחת לחץ כבד של הכנסייה, ארגנטינה, צ'ילה, מקסיקו, אורוגוואי, הרפובליקה הדומיניקנית וטרינידד וטובגו אסרו את הצפייה; בקולומביה, תנועת ימין קיצוני אף איימה להתנקש בחיי שר התקשורת אם יאשר את הסרט.
בברזיל התקיימה בכורה מעוטת-משתתפים, אך הלחץ הציבורי הביא לביטול ההצגות במהרה.
ממשלת יוון סירבה לאסור את הסרט, שהתקבל הפגנות אלימות מלוות ובוונדליזם מצד פעילים אורתודוקסים.
לבסוף, בית-המשפט פסק לטובת העותרים נגד הסרט, אם כי סירב לתבוע את המפיצים.
לחץ של פונדמנטליסטים הביא דרום אפריקה שלא להציג את "הפיתוי" לאחר בכורה ביוהנסבורג.
בספטמבר 1988 הוקרן הסרט בפסטיבל הסרטים של ונציה, למרות עתירה של אנשי דת באיטליה נגד ההקרנה, שופט התיר אותה.
הקרנתו של הסרט נאסרה בישראל על ידי המועצה לביקורת סרטים ומחזות באוקטובר 1988, לאור המהומה שחולל כבר בעולם והחשש לפגיעה בקהילה הנוצרית.
השופטים קבעו כי העובדה שהסרט הוקרן במדינות נוצריות מובהקות כמו איטליה, ספרד, צרפת וגרמניה, הופכת את פסילתו בארץ ללא הגיונית.
ב-1995 דחה בית המשפט עתירה לאסור את ההקרנה בטלוויזיה בכבלים.
בפברואר 2004 בחרה חברת הכבלים HOT שלא להקרין את הסרט, בעקבות מחאות של אזרחים ערבים נוצרים.
הפיתום הוא דמות בדיונית של נבל-על המופיעה בחוברות הקומיקס באטמן ביקום DC קומיקס.
הדמות הופיעה לראשונה בחוברת Detective Comics #583 מפברואר 1988 ונוצרה על ידי צמד הכותבים אלן גראנט וג'ון וגנר והמאייר נורם ברייפוגל.
הפיתום הוא האלטר אגו של ארנולד וסקר, אדם צנוע ושקט שנולד למשפחת פשע רבת השפעה והחל לפתח הפרעת זהות דיסוציאטיבית לאחר שחזה ברצח אמו בידי בריונים ממשפחת פשע יריבה.
וסקר מתכנן ומבצע את פשעיו דרך בובה בשם "", בעלת אישיות של גנגסטר ואשר לבושה בחליפה מחויטת בנוסח שנות ה-20 של המאה ה-20. לקראת אירועי "המשבר האינסופי", וסקר נרצח בידי מתנקש בשירות הלבן הגדול.
בתקופה שלאחר המשבר האינסופי הוצגה דמותה של פייטון ריילי, בתו של ראש משפחת פשע אירית בגות'אם סיטי, אשר נטלה את זהותו של הפיתום.
בהבדל מוסקר, שנחרד מהאפשרות להזיק לבובתו "פני צלקת", ריילי ממלכדת את בובותיה להתפוצץ והיא נכונה לבצע פעולות אלימות יותר.
מאוחר יותר נישאה לג'וני סבטיני, מאפיונר ממשפחת הפשע האיטלקית, כסימן להשכנת שלום בין משפחות הפשע.
אולם, נישואיהם היו נטולי רגש והיא ניסתה להרוג אותו מספר פעמים בעזרתו של "פני צלקת".
נחשבת למתה לאחר שהשניים נאבקו ונפלו למים.
באתחול המחודש של חברת DC קומיקס לאחר אירועי פלאשפוינט, ארנולד וסקר הוחזר לחיים וחזר לחיי הפשע.
במקביל, פיתום חדשה בשם שאונה בלזר הוצגה בחוברות "באטגירל", אשר משתמשת בבובה שונה בשם פרדי על שם אחיה התאום אשר היה קורבנה הראשון.
אחיה היה שחקן צעיר, אביה היה נגן פסנתר ואמה הייתה בלרינה, והיא גדלה בקנאה ובתחושת בדידות.
לאחר שהרגה את אחיה מקנאה, היא הרגה ליצן במסיבת יום הולדת של תלמיד בכיתתו של אחיה, לקחה את בובת הפיתום שלו והפכה אותה ל"שותפה בפשע".
הפירמידות בבוסניה הוא כינוי למקבץ של מבנים גאולוגיים הנמצא ליד העיר הבוסנית ויסוקו, צפונית-מערבית לסרייבו.
הגבעה הקרויה ויסוצ'יצה משכה תשומת לב עולמית באוקטובר 2005, כאשר תוארה כפירמידה הגדולה ביותר מעשה ידי אדם.
בחינת ההיסטוריה של האתר ו'הממצאים הארכאולוגיים' שהתגלו בו הובילו למסקנה שמדובר במבנים טבעיים, שלא נבנו בידי אדם.
ארכאולוגים אירופיים בולטים פרסמו הצהרת גינוי לשלטונות בוסניה, על תמיכתם בפרויקט הפירמידות, שאותו תיארו כ"תרמית אכזרית של ציבור תמים, שאין לה מקום בעולם של מדע אמיתי".
הפירמידות 'התגלו' באוקטובר 2005 על ידי ד"ר סמיר אוסמנגיץ', שזכה לתמיכה כאילו התגלית מהימנה, לאחר שהתגלו "קירות יבשים" מעשי ידי אדם, במהלך חפירות ארכאולוגיות בתוך מבנה הפירמידה.
לטענת התומכים, הסיבה להכחשת קיום הפירמידות בבוסניה, נעשה ממניעים כלכליים ובהשפעת מדענים מצרים, בעיקר על ידי זאהי חוואס.
על-פי המידע שסופק באתר האינטרנט של 'עמותת פירמידת השמש הבוסנית', סך הפירמידות שהתגלו הן 6 והן מכונות פירמידת האהבה, הדרקון, הארץ, השמש, הירח ומקדש וראטניק.
הפירמידות מקושרות ביניהן על ידי מערכת מנהרות תת-קרקעית באורך של מספר קילומטרים.
מדידות שונות שהתבצעו, מגלות כי מעבר האוויר וכמו כן אחוז החמצן במנהרות, "מושלם" למחיית אדם.
האוויר שנמדד נמצא נקי מחיידקים ובקטריות וכמו כן לא נמדדה רמת קרינה.
העמותה טענה כי מערכת המבוך הראשונה נבנתה כ-12,000 שנה לפנה"ס וכי תוספת הנדסית למבנה נעשתה (בקירוב) ב-5,000 שנה לפנה"ס.
לידיעות אלה אין אישור בפרסום מדעי כלשהו.
הפלא השמיני של העולם הוא ביטוי המשמש לתאר תופעה בלתי רגילה ומשווה אותה לרשימת שבעת פלאי תבל של העולם העתיק.
תויגו כפלא השמיני של העולם
מילפורד סאונד, ניו זילנד - כונה על ידי רודיארד קיפלינג
הגשר הטבעי בווירג'יניה - כונה על ידי ויליאם ג'נינגס ברייאן
סוללת הענק, צפון אירלנד, הממלכה המאוחדת
מפלי בורניי, קליפורניה - כונה על ידי תאודור רוזוולט
הפארק הלאומי גרוס מורן, ניופאונדלנד ולברדור, קנדה
נדידת הגנו הגדולה במסאי מארה, קניה
טרסות האורז של בנאווה, הפיליפינים
חדר הענבר בארמון יקטרינה, סנט פטרסבורג, רוסיה
הכנסיות החצובות של לליבלה, אתיופיה
הארמון המלכותי של אמסטרדם, הולנד
פסל החירות, נמל ניו יורק, ארצות הברית
פסלי המואי באי הפסחא, צ'ילה
בניין אמפייר סטייט, ניו יורק, ארצות הברית
בית האופרה של סידני, סידני, אוסטרליה
הגנים הבהאיים, הר הכרמל, חיפה, ישראל
סכר שלושת הערוצים בחוביי, סין
הפלאש היא סדרת טלוויזיה אמריקנית שנוצרה על ידי גרג ברלאנטי, אנדרו קרייסברג וג'ף ג'ונס ומשודרת ברשת The CW.
הסדרה מבוססת על חוברות הקומיקס "פלאש" מבית DC קומיקס ועל דמותו של בארי אלן (בגילומו של גרנט גאסטין), חוקר לזיהוי פלילי המקבל כוחות של מהירות מטא-אנושית, ומשתמש בהם כדי ללחום נגד הפשע ולעזור לאחרים אשר קיבלו כוחות-מטא.
מקורה של הסדרה הוא בפרק פיילוט בן שני חלקים שנכתב עבור סדרת האם, "החץ".
ביקורות חיוביות על משחקו של גאסטין הובילו ליצירתו של פרק פיילוט בתקציב גדול יותר.
הסדרה עלתה לשידור ב-7 באוקטובר 2014, ופרק הפיילוט הפך לפרק הבכורה השני הנצפה ביותר בתולדות הרשת, אחרי "יומני הערפד" משנת 2009. סדרה זו, יחד עם הסדרה "החץ", הציגה מספר דמויות שעברו לסדרה בת משלהן בשם "אגדות המחר".
הסדרה זכתה במספר פרסים, בהם פרסי סאטורן, פרסי ליאו ופרסי בחירת הקהל.
בישראל הסדרה זמינה לצפייה החל מ-10 ביוני 2016 למנויי שירות הצפייה המקוון נטפליקס.
במרץ 2022 הסדרה חודשה לעונה תשיעית ואחרונה, שעלתה לשידור ב-8 בפברואר 2023 והסתיימה ב-24 במאי 2023.
בילדותו, לאחר שחזה במותה העל-טבעי של אמו והרשעת אביו בפשע (הנרי אלן), בארי אלן נלקח תחת חסותו של הבלש ג'ו ווסט.
ברבות השנים, בארי הפך לחוקר זיהוי פלילי במשטרת סנטרל סיטי, אך נהפך גם למתבודד חברתית.
כמו כן, הוא מפתח אובססיה למקרה מות אמו, ומתמקד בעיקר בחקירת מקרי מוות בלתי פתורים ואחרים בעלי אופי על-טבעי וכן לחתור אחר הישגים מדעיים מתקדמים שיוכלו לשפוך אור על מותה של אמו.
אף אחד אינו מאמין לתיאור הפשע שלו, שאדם מוקף ברקים פלש לביתו באותו לילה, ואלן נחוש בדעתו להוכיח את צדקתו ולטהר את שמו של אביו.
14 שנים לאחר מותה של אמו, מאיץ חלקיקים משוכלל מתקלקל בעת הפעלתו הפומבית הראשונה, וחושף את העיר כולה בפני חומר אפל במהלכה של סערת ברקים.
בארי אלן נפגע על ידי ברק והוא נופל על כימיקלים במעבדתו.
הוא מתעורר לאחר תשעה חודשים בהם היה שרוי בתרדמת ומגלה שיש באפשרותו לנוע במהירות מטא-אנושית, וכי הוא אינו היחיד שנפגע בידי המאיץ.
המדען הראשי בניסוי מאיץ החלקיקים הכושל, ד"ר האריסון וולס, עוזר לאלן להבין את מקור כוחותיו.
במהלך העונה, בארי מגן על העיר מפני אחרים שנפגעו בידי המאיץ ופנו לפשע וכן נאלץ להתמודד עם פלאש הפוך רשע.
בעקבות מסע לא מתוכנן בזמן, מתברר כי האריסון וולס הוא הפלאש ההפוך שגם רצח את אימו של בארי, ולא אביו שנכלא על כך בעודו חף מפשע.
בזמן הזה, מגלה סיסקו ראמון שקיבל כוחות מטא-אנושיות.
בארי אומץ לאחר מותה של אימו על ידי ג'ו ווסט ובתו אייריס כשהיה בן 11. האריסון וולס עזר לאלן רק כדי לנצל אותו ולחזור לזמן העתידי ממנו הגיע.
לקראת סיום העונה הצוות מגלה שאדי, בן הזוג של אייריס ושוטר מז"פ, הוא אחד מאבותיו של האריסון וולס, או בשמו האמיתי, איאוברד ת'ון.
אדי מחליט להקריב את עצמו על מנת שת'ון לא יתקיים יותר בציר הזמן שלהם ויורה לעצמו בחזה.
בסוף העונה ניתנת לבארי הזדמנות לחזור בזמן ולהציל את אימו אך לבסוף מחליט שלא לעשות את זה כי הפלאש מהעתיד מסמן לו שלא לעשות זאת.
בארי דיבר עם אמא שלו מהעבר כדי לנצל את ההזדמנות ורואה אותה גוססת מול עיניו.
שישה חודשים אחרי מאורעות העונה הראשונה ואחרי מקרה של סינגולריות כבידתית, הפלאש הופך לגיבור העיר סנטרל סיטי.
אולם, אותו מקרה מביא איתו נבל מכדור ארץ מקביל בכינוי זום, שמחפש לחסל את כל מי שמחובר לכוח המהירות בכל רחבי המולטיוורס.
הארי וולס, מקבילו של האריסון וולס מכדור הארץ של זום, ובתו ג'סי, עוזרים לבארי ולחבריו לעצור את זום.
עצם הגעתם מעודד את צוות פלאש לחקור את המולטיוורס, ג'ו ובתו אייריס מתמודדים עם סודות משפחתיים כאשר מופיעה דמותו של וולי וסט, אחיה של אייריס.
אחרי שזום הורג את אביו של בארי, בארי משתמש בכוח המהירות כדי לחזור אחורנית בזמן ולהציל את אמו מידי הפלאש ההפוך.
על ידי כך ששינה את העבר שלו, בארי משנה באופן דרסטי את קו הזמן, מה שמוביל להמשכיות "פלאשפוינט".
אף על פי שהוא מצליח לשחזר את קו הזמן למצב שדומה לקודמו, הדבר גורם ליצירתם של איומים חדשים כדוגמת הופעתו של סאביטאר.
אחרי שהארי וג'סי חוזרים לכדור הארץ 2, החבורה מגייסת כפיל נוסף של האריסון וולס מכדור הארץ 19 בשם אייץ'-אר, אם כי הוא אינו מדען מחונן כמותו.
בינתיים, גם וולי וגם קייטלין מפתחים יכולות מטא-אנושיות כתוצאה משיבוש קו הזמן.
וולי מקבל מהירות-על כמו בארי, ועוזר לו בלחימה בפשע בתור קיד פלאש, בעוד קייטלין נאלצת להדחיק את כוחותיה מתוך פחד שתהפוך כמו למקבילתה מכדור הארץ 2, קילר פרוסט בעלת כוחות ההקפאה.
כשבארי מגיע בטעות לזמן העתיד, הוא חוזה במותה של אייריס בידי סאביטאר, והוא עושה הכל כדי שזה לא יקרה.
באחד הפרקים האחרונים של העונה, קייטלין לא מצליחה לעצור את הדחף והופכת לקילר פרוסט מטילת האימה.
היא מתחברת לסאביטאר, שמתגלה כשריד זמן של בארי אלן.
לאחר מכן מתברר שבעזרת טכנולוגיה משוכללת אייץ'-אר התחזה לאייריס ונהרג במקומה.
בפרק האחרון, לאחר שהביס בארי את סאביטאר, נפתח חור של כוח המהירות במרכז העיר, מכיוון שהכלא שהכין בארי לסאביטאר ריק.
בארי מחליט להיכנס לשם ולקחת את מקומו.
שישה חודשים לאחר שבארי עזב לתוך כוח המהירות, וולי וסיסקו בקושי מצליחים להגן על סנטרל סיטי מפני אויבים.
כאשר יריב חדש מביס אותם בקלות ודורש את נוכחותו של הפלאש, הצוות מחליט להחזיר את בארי.
אמנם הם מצליחים לעשות זאת, אך שובו של בארי משחרר אנרגיה של חומר אפל והופך 12 אנשים רגילים למטא-אנושיים.
אחד מאותם אנשים הוא ראלף דיבני, בלש פרטי שמצטרף לצוות פלאש, בעקבות היכולת שקיבל, למתוח מאוד את גופו בצורה מטא-אנושית.
במהלך העונה קייטלין חוזרת לעצמה ומתמודדת עם הכוחות שגילתה בעונה הקודמת.
כשבארי ואייריס מתכוננים לחתונתם, הצוות מגלה שחזרתו של בארי ויצירתם של המטא-אנושיים החדשים הייתה מלכתחילה תוכניתו של נבל חדש המכונה הוגה המחשבות.
[המסוגל להגות כל מחשבה ביקום - קיבל את כוחו בשילוב כובע חשיבה והחומר האפל שהשתחרר בפיצוץ של מאיץ החלקיקים של וולס בעונה הראשונה]
תוכניתו של הוגה המחשבות הייתה לדכא את המוחות של כל בני האדם ולהשמיד את כל הטכנולוגיה שיש בעולם בתהליך שנקרא "הארה" כי לטענתו הטכנולוגיה הורסת את העולם.
כדי לממש את תוכניתו הוא זקוק לכוחותיהם של 12 מטא אנשים שהושפעו מהחומר האפל שהשתחרר בחזרתו של בארי.
[ניצחון צוות הפלאש עליו הוא רק מכוח הרגשות - היות שנהפך למפלצת הוא לא מסוגל לחשב רגשות]
העונה הרביעית מסתיימת בפגישה של חברי "טים פלאש" עם נורה ווסט-אלן, בתם העתידית של בארי ואייריס.
בפתח העונה החמישית, נורה מתוודעת להוריה, ומגלה להם שהיא חזרה בזמן עקב היעלמותו העתידית של בארי, שכתוצאה ממנה לא גדלה יחד איתו.
נורה עובדת ביחד עם איאוברד ת'ון מהעתיד, ומסתירה את העובדה הזאת מבארי.
יחד הם מגלים אויב חדש בשם ציקדה, שמטרתו להשמיד את חברי הצוות כתגובה על פציעת אחייניתו.
בארי ממתן את נורה החפצה בפעילות.
סיסקו מתמודד עם פרידתו מג'יפסי וקייטלין מקבלת בחזרה את כוחותיה.
בארי נמצא במצוקה כאשר המוניטור מופיע ונותן לו אות אזהרה כי ב-10 בדצמבר יתמודד עם משבר (Crisis), כאשר ניתנו לו שתי חלופות: להקריב את עצמו או שחבריו וכדור הארץ לא יינצלו.
בעוד המשבר מעיק על בארי ואיריס, אשר תאבד את בעלה בבוא העת, מופיע נבל חדש, רמזי רוסו (שם הנבל: עבודת דם = Blood Work), אשר היה מדען מבריק שאמו נפטרה כתוצאה ממחלת HLH, וכתוצאה מכך הכין מחומר אפל "תרופה למוות".
במהלך הסדרה, סיסקו מכיר את קמילה שהופכת לבת זוגו, איריס ממשיכה בכתבות העיתון המרשימות שלה וקייטלין מחליטה לוותר על חייה למען פרוסט הרוצה לחיות חיים משל עצמה.
בהמשך, מתואר ארגון פשע ששמו "חור שחור" אשר מנוהל על ידי מדען שלמד על הספיד פורס ומנסה לרתום אותו.
בארי, לאחר שאיבד את מהירותו, מנסה ליצור ספיד פורס מלאכותי חדש.
הספיד פורס חוזר לחיים בדמותה של אמו, אך בתהליך נוצרים עוד כוחות טבע, שעושים בעיות בעיר.
הספיד פורס מנסה לעצור אותם ביחד עם בארי אך בהמשך מתגלה שכוונותיה לא טובות והיא רוצה להרוג את שאר הכוחות, אך לבסוף כל הכוחות משלימים.
בהמשך העונה גודספיד חוזר להטיל אימה על סנטרל סיטי בעזרת שיכפוליו, שעושים מלחמת אזרחים בכל העיר, ורק הפלאש וצוותו יכולים לעצור את האיום הנוראי המוטל על העיר.
חמשת הפרקים הראשונים של העונה הם קרוסאובר בין הפלאש לדמויות מסדרות רבות כמו סופרגירל, ברק שחור, אגדות המחר ועוד.
בארי מאבד המון ביום רע אחד, וכל זה מתגלה שנעשה על ידי איאוברד ת'ון שחוזר להטיל אימה על בארי ומשפחתו.
חייזר מסתורי בשם דספרו מגיע לכדור הארץ ונותן לפלאש הזדמנות להוכיח שהוא ראוי לחיות לאחר שראה את העתיד בו הפלאש מאבד שליטה ומשמיד את העולם, ארמגדון.
בהמשך העונה סנטרל סיטי מותקפת על ידי רוצח סדרתי שקורא לעצמו "סופת-מוות", בזמן שאיריס מתמודדת עם מחלת הזמן שלה, ובארי מתמודד עם כוחות הספיד פורס השלילי שהקימו את ת'ון לתחייה והפכו אותו לאווטאר החדש שלהם.
בפרק סוף העונה, קייטלין נכנסת לתא שאולי יחזיר את פרוסט אחרי שהיא נפטרה כשנלחמה ב"סופת-מוות", ומארק לא מזהה אותה לאחר מכן.
בעונה האחרונה, בארי ואייריס שבהריון, מצפים להגעתה של בתם התינוקת.
קייטלין הפכה לגרסה אחרת של עצמה, מחליטה להישאר מי שהיא ומאמצת את השם "קיאון".
מארק לא מסוגל להתמודד עם פטירתה של פרוסט ועוזר במהלך העונה לקיאון לגלות האם יש לה כוחות.
לסנטרל סיטי מגיע נבל חדש המכונה "מוות אדום" והפלאש מגייס צוות של מטא-אנושיים שיעזרו לו להביס אותו.
בהמשך העונה, הספיד פורס השלילי מחזיר לחיים את אדי ת'ון (שנהרג בסוף העונה הראשונה), בכוונה להפוך אותו לאווטאר החדש שלו.
בפרק סיום הסדרה, אדי (כעת האווטאר החדש של הספיד פורס השלילי), מחזיר את הספידסטרים מהעונות הקודמות (ת'ון, זום, סאביטר וגודספיד) שיעזרו לו אחת ולתמיד להיפטר מ"טים פלאש".
לבסוף בארי ואדי משלימים, מצליחים להיפטר מהספיד פורס השלילי ובסצנה האחרונה, בארי מחליט לשתף את הספיד פורס עם אחרים.
"וולי" ווסט/קיד פלאש קיינן לונסדייל ראשיאורחאורח קליפורד דה-וו / הוגה המחשבות ניל סנדילאנדס ראשיראלף דיבני/האיש המוארךהארטלי סויר חוזר ראשי ססיל הורטון/וירצ'ו דניאל ניקולט אורח חוזר ראשי אווה מק'קולוק / מאסטרית המראות אפרת דור ראשיאורח אלגרה גרסיה קיילה קומפטון חוזר ראשי צ'סטר פ.
ברתולומיאו הנרי "בארי" אלן הוא חוקר לזיהוי פלילי מבודד חברתית במשטרת סנטרל סיטי, אשר נכנס לטראומה בילדותו בעקבות רצח אמו בידי הפלאש ההפוך והפללתו של אביו ברצח.
בארי אומץ על ידי ג'ו וסט וניסה לגלות כל חייו מה באמת קרה באותו לילה בו נרצחה אמו.
מספר רגעים אחרי פיצוץ מאיץ חלקיקים במעבדות סטאר, בארי נפגע בידי ברק בעת שעבד במעבדתו ונשפכו עליו כימיקלים בתאונה.
אחרי תרדמת ארוכה, הוא מתעורר ומגלה שיש לו כוחות של מהירות מטא-אנושית.
הוא משתמש בכוחותיו החדשים כדי ללחום בפשע ולרדוף אחרי פושעים מטא-אנושיים תחת זהותו הסודית כפלאש.
בד בבד הוא מנסה לפתור את תעלומת זהותו של רוצח אמו.
מאז ילדותו, בארי מאוהב באייריס אך שומר על רגשותיו בסוד עד אשר חושף אותם בפניה והדבר מסבך את מערכת היחסים שלה עם אדי, שותפו של ג'ו.
הוא גם חולק בקשר של אב ובן עם ג'ו ומבקש עצות ממנו בנוגע למוסריותו כגיבור.
הוא מתחבר לעובדי מעבדות סטאר סיסקו, קייטלין וד"ר וולס, שהופך למורו הרוחני ומסייע לו לשפר את כוחותיו המטא-אנושיים.
אולם, בהמשך הוא מתחיל לחשוד בד"ר וולס ובסופו של דבר מגלה שמורו הרוחני הוא למעשה איאוברד ת'ון, הפלאש ההפוך בתחפושת.
בנוסף, בארי מגלה שת'ון מחפש לרתום את כוחו של הפלאש ובעזרת מאיץ החלקיקים לפתוח שער חזרה לזמן העתיד ממנו הגיע, וכי בארי מסוגל לחזור אחורה בזמן ללילה בו נרצחה אמו ולמנוע את הרצח שלה.
הוא בוחר ללחום בפלאש ההפוך מאשר להתערב בקו הזמן, וכמעט נהרג בקרב עמו עד אשר אדי מקריב את חייו כדי למחוק את זכרו של ת'ון מהקיום.
בעונה השנייה, בארי בוחר להתבודד מיתר חבריו לאחר מותו של אדי ולאחר שסינגולריות נפתחה בשמי העיר וגבתה את חייו של חברו רוני ריימונד.
אולם, לאחר שכמעט ומת הוא השתכנע לחזור ולעבוד עם חבריו.
הוא גם חושף הקלטה של וולס בה הוא מתוודה על מעורבותו ברצח נורה אלן, מה שמזכה את אביו ומשחרר אותו לחופשי.
בהמשך, בארי מתמודד עם מספר מטא-אנושיים שנשלחו על ידי זום מכדור ארץ מקביל, והוא פוגש לראשונה בג'יי גאריק, הפלאש של כדור הארץ 2. גאריק מגלה לו שזום מבקש להרוג את אלן במטרה להיות המאיץ היחיד ביקום.
הוא ואייריס נפרדים בהסכמה משותפת, ובארי מתחיל מערכת יחסים רומנטית עם בלשית חדשה במשטרת סנטרל סיטי בשם פאטי ספיבוט.
אולם, סודותיו של בארי מאלצים את השניים להיפרד, והיא מגלה את סודו לפני שהיא עוזבת את העיר.
בארי גם נאלץ לעבוד בעל-כורחו עם האריסון וולס מכדור הארץ 2 בשל אחריותו ליצירתו של זום, ובהמשך לומד לקבלו כבן-ברית אחרי שגילה שזום חטף את בתו של וולס, ג'סי.
לאחר שהחבורה מגיעה לכדור הארץ 2 ומצילה את ג'סי, חבריה נחרדים לחזות במותו של גאריק מידיו של זום.
אולם, הם מגלים שזום הוא למעשה גאריק עצמו וכי שמו האמיתי הוא האנטר זולומון.
זולומון מגלה להם את תוכניתו לגזול את כוחותיו של בארי כדי לרפא אותו ממחלה חשוכת מרפא שנגרמה כתוצאה משימוש ממושך בסמים מאיצי מהירות.
אחרי שהקריב את כוחותיו כדי להציל את וולי, בארי נעזר בוולס כדי לשחזר את האירועים שגרמו להתפרצות כוחותיו אך נעלם בתוך כוח המהירות כשמאיץ החלקיקים מתפוצץ ונחשב למת.
בארי נלכד בתוך כוח המהירות, והישות שמאכלסת את הכוח מצליחה לעזור לבארי להתגבר על מות אמו לפני שהוא חוזר הביתה.
בארי סובל מטרגדיה נוספת אחרי שהוא מציל את העיר מצבאו של זום, וזאת כאשר האנטר הורג את אביו בבית ילדותו.
הוא מחליט לנקום בזולומון על ידי כך שמפתה את רפאי הזמן של כוח המהירות אל אויבו.
אותם רפאים הופכים את זולומון ליצור חסר נשמה לפני שהם גוררים אותו לתוך זרם הזמן.
צערו של בארי על אביו מתגבר כשהוא מגלה שאסיר של זולומון שעטה קסדת מתכת אשר הסתירה את פניו הוא למעשה ג'יי גאריק האמיתי, מקבילו של הנרי אלן מכדור הארץ 3. הוא מחליט לחזור אחורנית בזמן ולהציל את אמו מידיו של ת'ון, מתוך תקווה שהמעשה יציל את הוריו.
בעונה השלישית בארי חי ב"פלאשפוינט" למשך שלושה חודשים, עד שהוא מבין שהוא צריך להחזיר את המצב לאיך שהיה וכך הוא עושה.
כשהוא חוזר הוא מגלה שדברים השתנו (אייריס וג'ו לא מדברים, יש עוד חוקר מז"פ, לקייטלין יש כוחות).
הוא קופץ בזמן בטעות לעתיד ושם הוא רואה את אייריס נרצחת והוא עושה הכל כדי שזה לא יקרה.
הוא מגלה שסאביטאר "אל המהירות", הוא הרוצח של אייריס והוא מנסה להבין מי זה.
הוא מציע לאייריס נישואין והיא מסכימה.
לבסוף הוא מבין שסאביטאר הוא בארי העתידי, וסאביטאר מגלה לבארי שהוא שריד זמן שנשאר בחיים, אך הוא היה בודד כי לא היה בארי "האמיתי" ומשהבין שאלים לא מרגישים, הוא נהפך לאל.
לבסוף אייץ'-אר מקריב את עצמו כדי להציל את אייריס וסאביטאר נרצח על ידי אייריס.
בארי נכנס לכוח המהירות כדי להציל את העיר ועוזב את כולם.
בעונה הרביעית, הצוות מחזיר את בארי מכוח המהירות, אך שובו משחררת אנרגיה של חומר אפל והופך 12 אנשים רגילים למטא-אנושיים.
במהלך העונה, בארי מנסה לעצור את תוכניתו של קליפורד דה-וו מלקחת את כוחותיהם של המטא-אנושיים ולהרוס את כל הטכנולוגיה שבעולם עם "ההארה".
אחרי שהצליח לסכל את מזימתו של דה-וו, בארי ביחד עם הצוות פוגש את בתם העתידית שלו ושל אייריס, נורה ווסט-אלן.
בעונה החמישית, בארי ביחד עם בתו נורה מגלים אויב חדש בשם ציקדה, שמטרתו להשמיד את חברי הצוות כתגובה על פציעת אחייניתו לאחר אירועי העונה הקודמת ויחד הם מנסים לעצור אותו.
בתחילת העונה השישית, בארי ואייריס צריכים להתמודד עם המשבר המתקרב מאחר שבארי צריך להקריב את עצמו בשביל להציל את חבריו.
לאחר המשבר, בארי מתמודד מול ראמזי רוסו ולאחר שבעקבות המשבר כוח המהירות גוסס, הוא מאבד את מהירותו.
בעונה השביעית, בארי מנסה להחזיר את המהירות שלו ומצליח, אך תוך כדי משחרר 3 כוחות טבע שעושים בעיות בעיר.
בהמשך העונה, בארי מנסה לעצור את גודספיד ושכפוליו ממלחמת אזרחים שהורסת את סנטרל סיטי.
בעונה השמינית, בארי מאבד המון ביום רע אחד בעוד חייזר בשם דספרו אומר לבארי שבעתיד הוא מאבד את עשתונותיו וגורם לארמגדון.
בהמשך העונה, בארי מתמודד נגד "סופת מוות" ולאחר מכן, הספיד פורס השלילי שהופכים את איאוברד ת'ון לאווטאר שלהם.
בעונה התשיעית והאחרונה, בארי מגייס צוות של מטה-אנושיים שיעזרו לו עם נבל חדש שקורא לעצמו "מוות אדום", בעוד הוא ואייריס שבהריון מצפים להגעתה של בתם התינוקת נורה.
בהמשך הוא מתמודד נגד אדי ת'ון, שהספיד פורס השלילי החזירו לחיים במטרה להפוך אותו לאווטאר החדש שלהם לאחר שבארי הביס את ת'ון בעונה הקודמת.
אחרי שבארי שכנע את אדי לוותר על הכוח של הספיד פורס השלילי, הוא מחליט לשתף את הספיד פורס עם אחרים.
גאסטין מגלם גם את גרסת הדמות מכדור הארץ 2, אדם ללא כוחות-מטא שעובד כחוקר פלילי עבור משטרת סנטרל סיטי ובעל דוקטורט.
בגרסת כדור הארץ 2, הוא נשוי לאייריס אך ג'ו מתעב אותו.
אופיו יותר מגושם וחסר ביטחון מאשר מקבילו מכדור הארץ 1, אך אחרי שלמד שמקבילו הוא גיבור-על, הוא מקבל השראה לעזור לנזקקים.
גאסטין מגלם גם את בארי העתידי שהופך לסאביטאר בעקבות אירועי "פלאשפוינט".
אייריס אן ווסט-אלן היא בתו של הבלש ג'ו וסט וחברתו הטובה ביותר של בארי אלן.
בתחילת העונה הראשונה, היא עובדת בבית קפה לפני שמתקבלת לעבודה כעיתונאית.
אף על פי שרצתה ללכת בדרכי אביה ולהיות בלשית, ג'ו אסר על כך, ולכן היא סיימה התמחות בעיתונאות במכללה והפכה לעיתונאית חוקרת ב"חדשות סנטרל סיטי".
היא מתעניינת במעשיו של הפלאש ורוצה לגלות יותר על גיבור-העל.
משום שלא ידעה על יחסו הרומנטי של בארי כלפיה, היא החלה לצאת עם שותפו של ג'ו, אדי ת'ון, כשבארי היה בתרדמת.
כאשר בארי מתוודה בפניה על רגשותיו כלפיה, היא נקרעת בין השניים.
מגלה את זהותו האמיתית של פלאש לאחר שזה מציל אותה מידי הפלאש ההפוך, אך גם מרגישה נבגדת מאחר שבארי שמר על הסוד הזה מפניה.
למרות העתיד האפשרי שלה עם בארי, היא בוחרת להיות עם אדי והשניים מסכימים להמשיך להישאר חברים ולא לתת לגורל להכתיב את חייהם.
בעונה השנייה, אייריס נעשית יותר מעורבת עם צוות מעבדות סטאר לצד אביה.
כעת כשבארי המשיך בחייו, היא מעודדת אותו לצאת עם שותפתו החדשה של אביה, פאטי ספיבוט.
היא גם מגלה שאמה בחיים אך סובלת ממחלה סופנית, ויש לה בן בשם וולי אותו ילדה לאחר שנפרדה מג'ו.
מערכת היחסים בינה לבין אמה מסתבכת עם הידיעה שאמה בחרה לגדל את וולי ולא להיות מעורבת בחייה.
היא מודעת לכך שאביה מקנא ביחסו של בארי לאביו הנרי ושוקלת אם לספר לו על דבר קיומו של וולי.
כאשר וולי מגיע לבקר, היא סולחת לאמה הגוססת ומקבלת את וולי כאחיה.
היא לומדת להשלים עם מותו של אדי אחרי שבארי נוסע אחורנית בזמן ומנצל את ההזדמנות כדי להקליט מסר וידאו מאדי אליה.
היא גם שוקלת מערכת יחסים עם בארי לאחר פרידתו מפאטי וכשנודע לה כי הגרסאות המקבילות שלהם מכדור הארץ 2 נשואים.
במהלך העונה השלישית בארי חווה הצצה אל העתיד ומגלה שהספידסטר המרושע סאביטאר חוטף את אייריס והורג אותה.
הצוות מתכונן לכך ומנסה להציל אותה, וביום שבו היא אמורה למות, היא מצלמת קלטת, שבה היא אומרת לבארי את נדריה לחתונתם ובכך היא מביעה את רצונה להיות אייריס וסט-אלן גם אם היא יודעת שתמות.
ביום שבו אייריס אמורה למות הצוות נערך במקום שבארי ראה בחיזיון, והוא מחכה שם.
סאביטאר מגיע עם אייריס כשהוא מאיים עליה בלהב, כמו בחיזיון של בארי.
הוא לא רץ מהר מספיק כדי להציל את אייריס, וסאביטאר דוקר אותה בלב, אך מגלים שזה היה אייץ' אר וולס, מחופש לאייריס באמצעות טכנולוגיה משוכללת מהיקום שלו.
בעונה הרביעית, אייריס ובארי מתחתנים והיא עוזרת לו לעצור את דה-וו ביחד עם הצוות.
בעונה החמישית, אייריס פוגשת את בתם העתידית שלה ושל בארי, נורה ויחד הם מנסים להביס את ציקדה.
בעונה השישית, אייריס מתמודדת ביחד עם בארי את המשבר המתקרב.
בעונה השביעית, אייריס עוזרת לבארי להחזיר את המהירות שלו תוך כדי שהם יוצרים 4 כוחות טבע שעושים בעיות בעיר.
בעונה השמינית, אייריס חולה במחלת זמן בעקבות הספיד פורס השלילי ולאחר שבארי הביס את ת'ון, היא חוזרת לעצמה.
בעונה התשיעית והאחרונה, אייריס ובארי מצפים להגעתה של בתם התינוקת.
לאחר שהביסו את הספיד פורס השלילי, היא מולידה את נורה וחיה באושר עם בארי.
פאטון מגלמת גם את גרסת כדור הארץ 2 של הדמות, בלשית במשטרת סנטרל סיטי שנשואה לבארי.
מרגישה אבודה לאחר מות אביה, אך מתנחמת בעובדה שמקבילו מכדור הארץ 1 עדיין חי.
קייטלין סנואו היא רופאה ומומחית להנדסת ביוטכנולוגיה העובדת במעבדות סטאר.
בעונה ראשונה, היא מספקת שירותים רפואיים לצוותו של בארי.
אבלה על אובדן ארוסהּ רוני ריימונד בפיצוץ מאיץ החלקיקים, שנחשב למת.
בהמשך היא מגלה שרוני שרד את הפיצוץ ומתקיים בתור מטא-אנושי בשם פיירסטורם.
לפני שנודע לה שהוא חי, היא לומדת להכיר באובדן ומגלה צדדים רחומים ואדיבים יותר.
כשהיא מגלה שרוני הוא למעשה פרופסור מרטין שטיין הלכוד בגופו של רוני, היא משכנעת את שטיין לתת לצוות לעזור לו.
בסופו של דבר היא מצליחה להפריד בין השניים, אך אחרי תקרית עם גנרל איילינג הרודף אחר מטא-אנושיים, רוני ושטיין נאלצים לעזוב כדי לשמור על ביטחונה.
כאשר ד"ר ולס מתגלה בתור הפלאש ההפוך איאוברד ת'ון, קייטלין היא הסקפטית מכולם מאחר שעבדה רבות לצידו, אך משתכנעת כשהם מגלים את גופתו האמיתית של ולס.
בפרק סיום העונה, היא נישאת לרוני אחרי שהוא חוזר לסנטרל סיטי במטרה לעזור לבארי ולאוליבר קווין לעצור את איאוברד ת'ון.
בעונה השנייה, קייטלין אבלה על הקרבתו של רוני בלהציל את בארי ואת סנטרל סיטי מהסינגולריות.
עוברת בהתחלה למעבדות מרקורי אך חוזרת בהמשך למעבדות סטאר כדי לעזור לצוות להילחם בזום, מאיץ מרושע מכדור הארץ 2. כאשר הצוות נתקל במקבילו של האריסון ולס מכדור הארץ 2, היא אינה סומכת עליו בתחילה אלא רק לאחר שהוא מגלה להם שהוא נמצא כדי לעזור לבארי משום שזום חטף את בתו.
היא מפתחת רומן עם ג'יי גאריק, הפלאש של כדור הארץ 2 ואויבו של זום, אך מגלה שג'יי גוסס ממחלה היות שזום גזל את מהירותו והיא מנסה לעזור לו.
במהלך חיפושיהם אחר תרופה, קייטלין וג'יי מפתחים סם מהירות בשם "ולוסיטי-6" המעניק מהירות-על זמנית אך גם משפיע על המשתמש בו ברמה התאית.
קייטלין מצליחה לשדרג את הסם כדי להחזיר לגאריק את מהירותו ולרפא את תאיו הפגומים.
בעקבות מותו לכאורה של ג'יי, היא מנסה להתמודד בשנית עם אובדן על ידי הסוואת רגשותיה, דבר שמדאיג את חבריה לצוות וגורם להם לחשוב שהיא תהפוך בסופו של דבר למקבילתה הרשעית מכדור הארץ 2, קילר פרוסט.
כשסיסקו מגלה שגאריק הוא למעשה זום, קייטלין זועמת על כך שהשתמש בה.
הצוות גם מגלה שגאריק הוא האנטר זולומון, רוצח סדרתי מכדור הארץ 2. כשזולומון מאלץ את בארי לוותר על מהירותו כדי להציל את וולי, הוא מנסה להרוג אותו אך קייטלין מתחננת בפניו שלא יעשה זאת.
בעונה השלישית, בזמן הפלאשפוניט, קייטלין היא לא מדענית אלא רופאת עיניים.
לאחר שבארי החזיר את המצב לקדמותו, כתוצאה מהפלאשפוניט, קייטלין מקבלת כוחות על כמו של קילר פרוסט והיא מסתירה זאת מחבריה מתוך פחד מכוחותיה אך בסוף הם מגלים.
היא לא מסכימה להשתמש בכוחותיה עד שהיא מתה, אך כשג'וליאן מסיר ממנה את האביזר שעוצר את הכוחות שלה, היא הופכת לקילר פרוסט, עוזרת לסאביטר ומגלה ראשונה מהי זהותו האמיתית.
בעתיד, שנת 2024,קייטלין נהפכת לקילר פרוסט והיא כלואה ונבדקת על ידי ג'וליאן.
לבסוף היא בוגדת בסאביטאר ועוזרת לחבריה.
בסוף העונה היא עוזבת את הקבוצה כדי ללמוד על כוחותיה אך היא מגיעה להלוויה של אייץ'-אר.
פאנאבייקר מגלמת גם את גרסת כדור הארץ 2 של הדמות, נבלת-העל קילר פרוסט הנשואה לדת'סטורם (רוני ריימונד מכדור הארץ 2).
היא אבלה עליו אחרי שזום רוצח אותו.
שלא כמו מקבילתה מכדור הארץ 1, קייטלין לא סיימה את בית הספר לרפואה והופכת לפושעת.
אחרי שהיא ורוני נחשפים לפיצוץ מאיץ החלקיקים בעולם שלה, היא מתחילה לפתח כוחות קריו-קינטיים (תפעול ושליטה בקרח) בעוד ריימונד מתמזג עם שטיין והופך לישות פירוקינטית כמו כפילו מכדור הארץ 1. אף על פי שבהתחלה היא בוגדת באויביו של זום מכדור הארץ 1, היא מחליטה לעזור להם להימלט חזרה לעולמם.
זום מגלה כלפיה רחמנות משום שהיא מזכירה לו את אהובתו, אך כשהיא מנסה להרוג את קייטלין מכדור הארץ 1 כנקמה על מותו של רוני, הוא רוצח אותה.
בעונה השמינית, קייטלין מגלה כי אהובה לשעבר רוני עדיין חי אך כאשר מתגלה כי זה לא היה רוני אלא סופת מוות שהוא ישות שהייתה עתיקה יותר מכדור הארץ שהמוות של רוני נתן לו צורה פיזית.
סופת מוות מנסה לשנות את קייטלין ולהפוך אותה להיות הכלה שלו, אך פרוסט הופכת ל"אנטי-סופת מוות".
פרוסט מנצחת אותו בקרב אך גם מתה.
קייטלין מנסה ביחד עם מארק להחזיר את פרוסט לחיים תוך שימוש בשאריות שיש לקייטלין בגוף מפרוסט שנותרו לאחר הפיצול של השתיים שצורה באמצעות אקדח המראות.
לאחר הניסיון שלהם להחזיר את פרוסט הם בטעות מוחקים את התודעה של קייטלין.
בעונה התשיעית אנו מגלים כי כאשר התודעה של קייטלין נמחקה נוצרה תודעה חדשה של סנואו, לאחר שמארק מנסה להחזיר חזרה את התודעה של פרוסט לתוך סנואו הוא נכשל וסנואו מחליטה להישאר מי שהיא ולוקחת על עצמה את השם קיאון, היות שכך אביה של קייטלין התכוון לקרוא לפרוסט.
לקיאון אין כוחות בהתחלה אך עם הזמן היא מגלה עוד ועוד כוחות, בהתחלה היא יכלה להוריד שלג במקום סגור, לרפא אנשים, לחוש באינטואציה חזקה ולקבל מסרים מהיקום ועוד.
בסוף קיאון מגלה כי היא אלה המחוברת לטבע ושולטת בו.
בפרק סיום הסדרה, קיאון עוזבת את הגוף של קייטלין והיא חוזרת לעצמה.
אדוארד "אדי" ת'ון/מלקולם גילמור/כחול קובלט
אדוארד "אדי" ת'ון הוא בלש במשטרת סנטרל סיטי, מגויס טרי ממשטרת קיסטון סיטי.
בעונה הראשונה הוא מצוות לג'ו וסט ומתחיל לצאת עם בתו איריס.
הייתה לו ילדות קשה, והוא מקנא בתחילה בבארי בשל קשר הילדות שלו עם אייריס, בו בעת שבארי מקנא בו על כך שהוא יוצא עם אייריס.
למרות המתח ביניהם, השניים הופכים לחברים טובים.
לזמן מה, אדי רואה בפלאש כאיום על העיר, ומתמנה בראש כוח משטרתי על מנת ללכוד את גיבור-העל.
בהמשך, הוא משנה את דעתו עליו אחרי שכמעט מת מידיו של הפלאש ההפוך.
הוא לומד אודות זהותו הסודית של בארי, ועוזר לו ולג'ו בחקירתם על האריסון ולס והחשדות כי מדובר בפלאש ההפוך.
אדי מגלה בסופו של דבר שהוא אבי סבו של ולס, המתגלה בזהותו האמיתית כאיאוברד ת'ון אשר הגיע מזמן העתיד.
לאחר שיחה עם מרטין שטיין, הוא מגלה שהעתיד עדיין אינו קבוע וכי הוא היחיד ששולט בגורלו.
לפיכך, הוא מחליט לעצור את צאצאו הרצחני מלהרוג את בארי על ידי כך שהורג את עצמו.
הוא מת בזרועותיה של אייריס בזמן שאיאוברד נעלם מהקיום.
גופתו נשאבת לתוך חור תולעת (המתגלה כשער לכדור הארץ 2).
בעונה שנייה, אדי מופיע בחיזיון של בארי, לאחר שזה האחרון מרגיש אשם על גרימת מותו, ולוויה נערכת לכבודו במטה המשטרה.
הוא מופיע שוב בהמשך העונה כשבארי חוזר אחורנית בזמן ומציע לאדי לערוך מסר וידאו עבור אייריס כדי שהיא תוכל להשלים עם מותו ולהמשיך בחייה.
בעונה התשיעית, ריק חוזר לגלם את מלקולם גילמור, שלאחר מכן, מבין שהוא אדי בעצמו ובנוסף נהפך לאווטאר של הספיד פורס השלילי (כחול קובלט) ולבסוף מוותר על כוחו של הספיד פורס השלילי.
פראנצ'סקו בראקוס "סיסקו" ראמון הוא גאון בהנדסה מכנית, הצעיר בצוות המדענים שבמעבדות סטאר.
מפתח עבור בארי ובני בריתו את הציוד והנשק.
מתחבר לריי פאלמר/אטום בגלל האינטלקט המפותח של השניים ומעריץ את לורל לאנס / הקנרית השחורה.
לסיסקו יש נטייה לכנות את הנבלים המטא-אנושיים אותם הם פוגשים בכינויים, וכמה מהם אפילו מאמצים את הכינוי לעצמם.
לסיסקו מערכת יחסים עכורה עם אחיו דנטה, החביב יותר על משפחתו אך גם חסר ביטחון.
למרות חברותו עם בארי, סיסקו מפחד ממטא-אנושיים וחושש שחברו יהפוך לרע כמו אויביו.
הוא ממציא אמצעי נגד לכוחותיו של פלאש, כמו אקדחי קור וחום, אולם אלה נגנבים בידי צמד הפושעים לאונרד סנארט ומיק רורי.
אף על פי שהוא נחשב לבן החורג של "האריסון ולס", הוא בעיקרון הראשון לגלות את זהותו האמיתית ובשל כך הוא נהרג לפני שבארי אתחל מחדש את קו הזמן.
למרות זאת, סיסקו שומר על הזכרונות לאירועים שהובילו למותו.
בהמשך, סיסקו לומד מאיאוברד ת'ון שגם הוא הושפע מפיצוץ מאיץ החלקיקים ועכשיו הוא מטא-אנושי, אשר באפשרותו לראות דרך קווי זמן חלופיים, מציאויות וכוחות אחרים, אך הוא חושש ממה שיקרה בעקבות השימוש בכך.
בעונה שנייה, משטרת סנטרל סיטי שוכרת את שירותיו של סיסקו כיועץ טכני, והוא מפתח אמצעים שונים שיעזרו למשטרה להילחם במטא-אנושיים.
כמו כן, הוא מסוגל לחוש את מיקומו של המטא-אנושי באמצעות נגיעה בחפץ ששייך לו, אך הוא אינו שולט לגמרי בכוחותיו.
מרטין שטיין הוא הראשון לגלות את סודו, אך בהמשך סיסקו נאלץ לגלות את דבר כוחותיו לשאר הצוות בגלל האריסון ולס מכדור הארץ 2, לו הוא קורא "הארי".
הוא מאמץ לעצמו את הכינוי "וייב" ומקבל משקף ראייה מיוחד שיכול לעזור לו לשלוט טוב יותר ביכולת החישה שלו.
סיסקו גם מנסה לסמוך על הארי בגלל ניסיונו הקודם עם איאוברד.
באמצעות כוחותיו, הוא מגלה שהארי זקוק לעזרת הצוות כדי להציל את בתו שנחטפה בידי זום, ולפיכך הוא אינו כמו איאוברד אלא אב אוהב.
הוא מתחיל לצאת עם עובדת בבית קפה בשם קנדרה סונדרס, אך נפרד ממנה אחרי שהוא מגלה את ייעודה כגיבורת-על בשם הוקגירל.
אחרי מפגש עם מקבילו הרע מכדור הארץ 2, ריוורב, סיסקו חושש שהוא בדרך להפוך לפושע כמוהו.
אולם, עקב האיומים ההולכים וגוברים של זום, הוא מנסה להשתמש בכוחותיו למעשים טובים.
סיסקו גם נתקל במקבילו הרע של אחיו, ראפצ'ר, אחרי שזום רואה בו כאיום וקובע שהוא אחראי למותו של ריוורב.
מקרה זה מקרב בין שני האחים והם משלימים ביניהם.
בעונה השלישית, בפלאשפוניט סיסקו הוא עשיר לאחר שמכר את המצאותיו והוא הבעלים של מעבדות סטאר.
אירועי הפלאשפוניט גרמו למות אחיו, ובארי מסתיר זאת ממנו, אך לבסוף הוא מגלה והוא כועס על בארי עד שהוא סולח לו לאחר שהוא מבין שגם הוא עושה טעויות כמו בארי.
הוא מגלה כוחות חדשים ועוזר לבארי למצוא דרך למנוע את מותה של אייריס.
הוא חוזה שהוא וקייטלין ילחמו כוויב וקילר פרוסט והוא יאבד את ידיו.
כשבארי נוסע לעתיד, שנת 2024, הוא העתידי מגלה לבארי שאיבד את ידיו בלחימה ומגלה לו שבארי העתידי סגר הכל כולל המעבדות ואת צוות הפלאש לאחר מותה של אייריס.
הוא עוזר לבארי של ההווה לאחד מחדש את הצוות ועוזר לבארי לחזור ל-2017. בסוף העונה הלחימה בינו לבין קילר פרוסט לא מתרחשת בעקבות בגידתה של קייטלין בסאביטר והוא נפרד מבארי יחד עם כולם, תוך הבטחה שימשיך להגן על העיר.
בעונה החמישית, סיסקו פוגש את חברתו קמילה ולאחר שהיא מגלה את כוחותיו, הם יוצאים והיא מצטרפת לצוות לזמן קצר.
בעונה השביעית, עזב סיסקו את סנטרל סיטי ביחד עם קמילה לסטאר סיטי תוך כדי שהוא מינה את צ'סטר פ.
ואלדס מגלם גם את גרסת כדור הארץ 2 של הדמות, ריוורב המרושע.
הוא עובד עבור זום יחד עם קילר פרוסט ודת'סטורם, לפני שהוא ודת'סטורם נהרגים בידי זום.
לסיסקו של כדור הארץ 2 יש שליטה וניסיון גדולים יותר בכוחותיו מאשר למקבילו מכדור הארץ 1 והוא מסוגל גם ליצור תנודות על-קוליות וגלי הלם עוצמתיים בנוסף ליכולת החישה המוגברת.
נרמז כי רמות הכוח שלו גדולים מאלה של קילר פרוסט ודת'סטרום, שכן הם מאוימים ממנו.
האריסון ולס מכדור הארץ 2 משיג את הטכנולוגיה שבמשקף הראייה שלו לאחר מותו כדי לשדרג את המשקף של סיסקו מכדור הארץ 1.
האריסון וולס הוא המוח והכסף שמאחורי מאיץ החלקיקים של מעבדות סטאר בסנטרל סיטי.
בעונה הראשונה, וולס נחשב למצורע אחרי תקלה במאיץ החלקיקים שמעניקה למספר אנשים יכולות מיוחדים, כולל בארי.
תשעה חודשים לאחר מכן, וולס מדריך את בארי ועוזר לו בשימוש בכוחותיו יחד עם עוזריו סיסקו וקייטלין.
בהמשך מתברר שהוא איאוברד ת'ון, הפלאש ההפוך והאויב המושבע של פלאש מזמן העתיד וצאצאו הרחוק של אדי ת'ון.
איאוברד היה זה שאחראי לרציחתה של נורה אלן, אמו של בארי, בניסיון כושל להרוג את בארי בהיותו ילד.
עקב כך, הוא איבד את החיבור לכוח המהירות ונשאר לכוד במאה ה-21. אחרי שרצח את האריסון וולס המקורי ונטל את זהותו, הוא בנה את מאיץ החלקיקים ויצר את האירועים שיהפכו את בארי לפלאש מתוך מטרה להשתמש בחיבור שלו לכוח המהירות וליצור חור תולעת חזרה לקו הזמן שלו.
בעוד הפלאש ההפוך נלחם בפלאש ומנסה להרוג אותו, אדי ת'ון מקריב את חייו כדי למחוק את ת'ון מהקיום.
בעונה השנייה מתגלה כי ת'ון עדיין חי בזכות שאריות מכוח המהירות שמגנים עליו ומחברים אותו לקו הזמן.
הוא השאיר את מעבדות סטאר לבארי למקרה מותו, בצירוף לווידויו ברצח נורה אלן, אשר יטהר את שמו של הנרי אלן.
כשצוות מעבדות סטאר נתקל בגרסה של ת'ון מזמן מוקדם יותר, התגלה שהוא מחזיק בידע שרכש במהלך העונה הראשונה.